དེ་དུས་ང་ཚོའི་བཟོ་གྲྭ་དེ་དག་གཞིས་ཆགས་ནང་གི་འདྲུད་འཐེན་འཁོར་ལོ་ཉུང་ཤས་ལ་བཟོ་བཅོས་བྱ་རྒྱུ་དེ་ཙམ་མ་ཡིན་པར།དེའི་ཁུལ་རྒྱ་གར་གྲོང་གསེབ་པ་ཚོ་ལའང་ང་ཚོའི་བཟོ་གྲྭས་ཕན་ཐོགས་བྱེད་ཐུབ་པ་བྱུང་ན་ཡག་པོ་འདུག་ཅེས་བརྗོད་པ་ཡིན།ཨོ་རི་ས་གཞིས་ཆགས་ས་ཁུལ་ཁུག་ཀྱོག་ཡིན་ཡང་དེ་ནས་ས་ཐག་མི་རིང་བའི་གྲོང་ཁྱེར་བ་རམ་པུར་ཡོད་ས་དེར་ང་ཚོས་བཟོ་གྲྭ་ཞིག་འཛུགས་ཐུབ་ཐབས་མི་འདུག་གམ།ཞེས་བརྗོད་པ་ཡིན།དེ་ལྟར་ང་ཚོས་འཕྲུལ་ཆས་རིགས་ཡར་རྒྱས་གཏོང་རྒྱུ་དང༌།དེ་བཞིན་སྐབས་ཤིག་ལ་ང་ཚོས་བྷེ་ལ་ཀོབ་པ་དང་ཧུན་སུར་ཁུལ་དུ་འོ་མའི་ཐོན་སྐྱེད་ཡག་པོ་ཡོད་པར་བརྟེན་ཕྱུར་བ་དང་མར་སོགས་ཐོན་ལས་བྱེད་ཐུབ་ན་ཡག་པོ་མེད་དམ།ཞེས་བཤད་པ་ཡིན།ངས་བྱེད་ཤེས་ཀྱི་མེད་ཀྱང་ཡར་རྒྱས་གཏོང་རྒྱུར་ཤུགས་རྒྱག་དགོས་པ་འདུག་བསམ་གྱི་ཡོད།